***Milí rodičia!***

***-všeobecné informácie o tábore***

Po dvadsiatykrát pripravuje naše Spoločenstvo letný tábor pre chlapcov a dievčatá vo veku od 7 do 15 rokov   
(1. až 9. trieda ZŠ), ktorý sa tento rok uskutoční v rekreačnom zariadení Hotel Bonums v **dňoch od 9.7. (Po)   
do 15.7. (Ne) 2018.** Rekreačné zariadenie sa nachádza medzi obcami Belušské Slatiny a Mojtín v okrese Púchov v krásnej Slovenskej prírode. Hotel Bonums je vzdialený od Púchova asi 15 km. Ubytovanie je zabezpečené v chatkách, ktoré sa skladajú z dvoch buniek. V každej bunke sú 4 lôžka a v jednej chatke sú spoločné sprchovacie kúty a WC. V tábore budeme mať kvalifikovaného zdravotníka, vlastný technický a samozrejme výchovný personál, ktorý sa bude počas celého týždňa starať o Vaše deti. Približne piatim deťom bude pridelený jeden animátor, ktorý im bude k dispozícii 24 hodín po celý týždeň. Charakter tábora bude kresťanský. Okrem zábavy, rekreácie, športu, turistiky a hier bude v programe i modlitba a sv. omša.   
  
***-čo to bude stáť?***

**Cena tábora so zľavou je 110,-€**.

Uvedomujeme si zlú finančnú situáciu v mnohých rodinách, a preto sme pre rodiny poberajúce sociálne dávky pripravili ešte výraznejšiu zľavu, stálo by vás to **90,-€, ale len keď doložíte doklad o poberaní sociálnych dávok.**

Plná suma tábora je **120,-€**

(Poznámka: To čo chýba do **120,-€.** na osobu, musíme doplatiť zo sponzorstva a z príspevkov MsÚ a VÚC, ktoré vybavujeme pre tento účel.)

Aj tento rok ponúkame súrodeneckú **zľavu 5,-€** na dvoch súrodencov. V prípade nepriaznivej ekonomickej situácie v rodine sme taktiež ochotní uvažovať o výraznejších zvýhodneniach.

***-prihlášky***

Ak máte záujem, aby sa Vaše dieťa zúčastnilo tábora, prosíme, **prineste vyplnenú prihlášku čím skôr osobne alebo pošlite poštou na faru na Tulipáne (Tulipánová 22, Trnava).** Prihláška nie je záväzná. Záväznou sa stane po zaplatení. Poučení skúsenosťou z minulých rokov, odporúčame Vám zaplatiť čo najskôr – posledný termín, kedy možno **prihlášku a peniaze priniesť je 17.06.2018.**

Prosíme aby ste spolu s prihláškou priniesli aj **preukaz Vášho dieťaťa na bezplatnú vlakovú prepravu** (stačí aj kópia alebo registračné číslo, ktoré je uvedené na prednej strane preukazu v pravom dolnom roku). Ak tento preukaz Vaše dieťa nemá, dá sa vybaviť na vlakovej stanici. Veľmi nám to pomôže pri organizácií tábora.

Ak má Vaše dieťa kamarátov, s ktorými chce byť v skupine, oznámte nám to spolu s prihláškou. Vyhneme sa tak komplikáciám pri odchode.  
 Prosím, aby ste v prihláške vyplnili všetky údaje, sú pre nás veľmi potrebné hlavne kvôli právnym predpisom, ktoré musíme dodržovať.

*Poznámka:* Presné informácie ohľadom tábora dostanú prihlásení pri platení.

**Podrobnosti ohľadom tábora možno získať tiež na tel. čísle alebo na e-mailovej adrese uvedenej na hlavičke!**

**Prihlášky + platby budete môcť priniesť v dňoch:**

* každý piatok po večernej svätej omši približne o 18:45 hod.
* každú nedeľu od 10:30 – 12:15 hod.

**Tu odstrihnúť**

**....................................................................................................................................................................................................................................................**

**P r i h l á š k a**

Prihlasujem svojho syna/dcéru\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na letný tábor v Hotely Bonums  
v dňoch 09.07. – 15.07.2018.

**Adresa bydliska:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Škola, trieda:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**Dátum narodenia a rodné číslo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontakt na zákonného zástupcu (e-mail a telefón): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Podpis rodiča:...................................................**